Charles Léon Hammes

De Charles Léon Hammes, gebuer den 21. Mee 1898 zu Faulquemont, a gestuerwen den 9. Dezember 1967 an der Stad Lëtzebuerg, war e lëtzebuergesche Jurist. Hie war Riichter um Europäesche Geriichtshaff a President vun deem Geriicht.

Tëscht 1922 an 1927 war de Charles Léon Hammes Affekot um Barreau zu Lëtzebuerg. Duerno gouf hien Attaché am Justizministère, ier en 1929 zum Magistrat ernannt gouf. Vun 1930-1937 war hie Procureur général adjoint a vun do bis 1945 Riichter um Tribunal d'arrondissement.

Nom Krich gouf de Charles Léon Hammes Riichter op der Cour supérieure de justice.

Hie war vum 26. November 1951 bis den 12. Juni 1953 Member vum Staatsrot.

Hie war ausserdeem ausseruerdentleche Professer op der Universitéit Bréissel, Member vun der Benelux-Kommissioun fir d'Vereenheetlechung vum Droit, President vun der nationaler Kommissioun fir d'Haager Konferenz iwwer internationaalt Privatrecht a President vun der Kommissioun fir Droits-Studie vum Land.

1952-1964 war hie Lëtzebuerger Riichter beim Geriichtshaff vun der CECA, respektiv, vun 1958 un, dem Geriichtshaff vun den Europäesche Communautéiten, a vun 1964-1967 säi President.

Déi lescht zwee Joer war den Hammes och President vun der Cour d'Arbitrage tëscht der EWG an den Afrikaneschen a Maghreb-Staaten. Hien ass zwéi Méint, nodeem e pensionéiert gouf, gestuerwen.

 No him benannt
Fir un den Hammes z'erënnere gouf eng Strooss um Kierchbierg, ëstlech vum Geriichtshaff vun der Europäescher Unioun, no him benannt.

 Gielercher 

 Grande Croix du Mérite de la République Fédérale d'Allemagne 




 Medal of Freedom with Bronze Palm

 Um Spaweck 
 De Gérard Rasquin iwwer de Ch. L. Hammes

Kategorie:Gebuer 1898
Kategorie:Gestuerwen 1967
Kategorie:CECA
Kategorie:Lëtzebuergesch Magistraten
Kategorie:Membere vum Staatsrot zu Lëtzebuerg
Kategorie:Lëtzebuergesch Fräimaurer
Kategorie:Grand officier de l'ordre de la couronne de chêne
Kategorie:Grand-Croix vum Ordre d'Orange-Nassau
Kategorie:Grand officier de l'ordre de Léopold II
Kategorie:Grand Officier vum Ordre de la Couronne
Kategorie:Officier vum Ordre de Léopold
Kategorie:Grosskreuz vum Bundesverdienstkreuz
Kategorie:Persounen, no deenen eng Struktur zu Lëtzebuerg genannt ass